REPUBLIKA HRVATSKA

GRAD KARLOVAC

OSNOVNA ŠKOLA ŠVARČA

KARLOVAC

KLASA:602-01/20-01/536

URBROJ:2133-16-20-1

Karlovac, 08.12.2020.

Z A P I S N I K

Sa 40.sjednice Školskog odbora Osnovne škole Švarča održane dana 08.12.2020. godine preko platforme ZOOM, s početkom u 18:00 sati.

Nazočni: Zoran Štefanac, predstavnik UV, predsjednik ŠO, Katica Latković, predstavnica Skupa zaposlenika, Zlatko Kuzman, predstavnik osnivača, Marin Jović, predstavnik UV.

Odsutni: Hrvojka Božić, predstavnica osnivača, Tomislav Šćulac, predstavnik osnivača,

|  |
| --- |
| Katarina Lamza Osterman – predstavnica VR |
| Ostali nazočni: ravnateljica Andreja Željković |

Dnevni red:

1. Verifikacija zapisnika sa prethodne sjednice
2. Odluka o davanju suglasnosti za zapošljavanje pomoćnika u nastavi
3. Odluka o davanju suglasnosti na zaključivanje ugovora za nabavu peleta u 2021. godini
4. Odluka o usvajanju polugodišnjeg financijskog izvješća za 2020. godinu
5. Odluka o usvajanju druge izmjene i dopune financijskog plana za 2020. godinu
6. Odluka o usvajanju treće izmjene i dopune financijskog plana za 2020. godinu

|  |  |
| --- | --- |
| Ad.1.  Zoran Štefanac, (u daljnjem tekstu: Predsjedavajući) otvara sjednicu ŠO i čita predloženi dnevni red, koji Školski odbor jednoglasno usvaja. Predsjedavajući poziva članove ŠO da se očituju o zapisniku sa predhodne sjednice i da iznesu svoje primjedbe. Budući da nema primjedbi, utvrđuje da Školski odbor jednoglasno verificira Zapisnik sa prethodne sjednice Školskog odbora. | |
| Ad.2.  Povjerenstvo je zaključilo da se Školskom odboru predloži zasnivanje radnog odnosa po novom natječaju za zapošljavanje Julijane Tutić za pomoćnika nastavi.  Školski odbor suglasan je sa prijedlogom ravnateljice da se za poslove pomoćnika u nastavi sklopi ugovor o radu na određeno nepuno radno vrijeme sa Julijanom Tutić, RTV tehničarkom iz Karlovca.  Ad.3.  Ravnateljica je u naslovu obrazložila da je za potrebe grijanja školskog prostora upućen je poziv tvrtkama koje se bave prodajom peleta, i to: D.I.M.Š.O d.o.o. iz Čavla, DRVONA d.o.o. iz Karlovca i Spačva d.d. iz Vinkovaca. Obje tvrtke posjeduju specijalizirano vozilo za utovar peleta u spremište korištenjem posebnog priključka. U zadanom roku pristigla je samo jedna ponuda, koja je sadržavala sve tražene dokumente i financijski odgovarala procijenjenoj vrijednosti u iznosu od 100.000,00 kn bez PDV-a, odnosno 125.000,00 kn sa PDV-om za ovu nabavu. Ravnateljica je dala na glasanje Školskom odboru o odabiru tvrtke D.I.M.Š.O. d.o.o. iz Čavla, Čavlova ograd 16, za svotu od 99.400,00 kn bez PDV-a, odnosno 124.250,00 kn sa PDV-om.  Školski odbor jednoglasno je usvojio prijedlog. | |
|  | |  | |

Ad.4.

Ravnateljica je prezentirala Školskom odboru Financijsko izvješće škole za 1. polugodište 2020. godine

* Izvještaj o prihodima i rashodima, primicima i izdacima za razdoblje od 1.1. – 30.6.2020.
* Izvještaj o obvezama za razdoblje od 1.1.-30.6.2020.

Predsjedavajući se zahvaljuje gđi ravnateljici te je dao na glasanje usvajanja pod ovom točkom. Školski odbor jednoglasno je usvojio prijedlog.

Ad.5.

Ravnateljica je Školskom odboru obrazložila Drugu izmjenu i dopunu financijskog plana za 2020. godinu, Proračun Grada Karlovca za 2020. i projekcije za 2021. i 2022. godinu (KLASA:021-05/20-01/07, URBROJ:2133/01-01/01-20-6 od 25. rujna 2020.) objavljene u Glasniku Grada Karlovca broj 11. od 28. rujna 2020.

Predsjedavajući se zahvaljuje gđi ravnateljici te je dao na glasanje usvajanja pod ovom točkom. Školski odbor jednoglasno je usvojio prijedlog.

Ad.6.

Ravnateljica je Školskom odboru obrazložila Treću izmjenu i dopunu Proračuna Grada Karlovca za 2020. i projekcije za 2021. i 2022. godinu (KLASA:021-05/20-01/09, URBROJ:2133/01-01/01-20-4 od 24. studenog 2020.) objavljene u Glasniku Grada Karlovca broj 15. od 25. studenog 2020.

Predsjedavajući se zahvaljuje gđi ravnateljici te je dao na glasanje usvajanja pod ovom točkom. Školski odbor jednoglasno je usvojio prijedlog.

Ad.7.

Ravnateljica članove ŠO informira o problemima s kojima se škola susreće zbog pandemije virusa Covid 19. Vodi se kratka rasprava na tu temu.

Ravnateljica je nadalje otvorila temu garaže u vlasništvu škole. Kaže da se ista može i dalje iznajmljivati, ali i prodati. Razvila se rasprava na tu temu. Školski odbor jednoglasno zaključuje da se potonja da u prodaju. Školski odbor će uputiti prijedlog prema osnivaču.

Dovršeno u 19:12 sati.

Zapisničar: Predsjednik ŠO:

Zoran Štefanac Zoran Štefanac